sagorsarker/bangla-wikipedia huggingface dataset:
বাটানগর উড়ালপুল

বাটানগর উড়ালপুল বা সম্প্রীতি উড়ালপুল হল কলকাতার দক্ষিণ শহরতলি এলাকার একটি উড়ালপুল। দুই লেনের উড়ালপুলের মোট দৈর্ঘ্য ৭.৫ কিলোমিটার ও চওড়া ১৫ ফুট যা রাজ্যের দীর্ঘতম উড়ালপুল। উড়ালপুলটি জিনঞ্জিরা বাজারের সঙ্গে বাটানগরকে যুক্ত করে।
মূল কলকাতার সঙ্গে বাটানগর ও বজবজকে যুক্তকারী বজবজ ট্রাঙ্ক রোড প্রয়োজনের তুলনায় সংকীর্ণ ফলে এই সড়কটিতে সব সময় যানজট লেগে থাকত। এই সমস্যা সমাধানের জন্য বাটানগর উড়ালপুল নির্মাণের কথা ভাবা হয়। নির্মাণের কথা ঘোষণা হয় ২০১৪ সালে। সরকারি তথ্য অনুযায়ী, ২০১১ সালে তৎকালীন জওহরলাল নেহেরু জাতীয় নগর নবায়ন মিশন-এ(বর্তমান অটল নবায়ন ও নগর রূপান্তরণ মিশন) এই উড়ালপুল তৈরির অনুমোদন দেয় কেন্দ্র এবং ২০১৫-য় নির্মাণের কাজ শুরু হয়। উড়ালপুলটি নির্মাণের দরপত্র গ্রহণ করার পরে, এল অ্যান্ড টি কোম্পানি উড়ালপুলটির নির্মাণের কাজে নিযুক্ত হয়। এর নির্মাণ খরচ ধরা হয় ২৫৫ কোটি টাকা। যার মধ্য ৮৬.৮ কোটি টাকা দেবে কেন্দ্র সরকার ও বাকি টাকা দেবে নির্মাণ সংস্থা। অক্টোবর ২০১৮ সালে উড়ালপুলের নির্মাণ কাজ শেষ হহয়। তবে উড়ালপুলের নির্মাণে মোট খরচ হয় ৩৩০ কোটি টাকা। উড়ালপুল নির্মাণের সঙ্গে সঙ্গে উড়ালপুলের নিচের বজবজ ট্রাঙ্ক রোড চওড়া করা হবে ও এর সৌন্দর্যয়ায়ন করা হবে।
১১ জানুয়ারী ২০১৯ সালে মমতা বন্দ্যোপাধ্যায় উড়ালপুলের উদ্বোধন করেন।
মহেশতলা, বাটানগর, বজবজ, পূজালি প্রভৃতি এলাকার মানুষের কাছে এই উড়ালপুলের গুরুত্ব অপরিসীম। এর নির্মাণ শেষ হলে এই এলাকার ১৫ লক্ষ মানুষ সহজে কলকাতা যাতায়াত করতে পারবে ও যাতায়াতের সময় কমবে। এলাকার যানজট কমবে।
এজ অফ এমপায়ার্স

এজ অফ এম্পায়ার্স এনসেম্বল স্টুডিওস (২০০৯-সালে অবলুপ্ত) দ্বারা উন্নত এবং মাইক্রোসফট স্টুডিওস দ্বারা প্রকাশিত পার্সোনাল কম্পিউটার গেম একটি সিরিজ. সিরিজের প্রথম সংস্করণ ছিল "এজ অফ এমপায়ার্স"(সাম্রাজ্যের যুগ), যা ১৯৯৭ সালে প্রথম মুক্তি পায়। তারপর থেকে, সাতটি সংস্করণ এবং তিনটি স্পিন-অফ মুক্তি দেয়া হয়েছে. সংস্করণগুলো ঐতিহাসিক বাস্তব এবং কৌশল খেলা, এবং তাদের গেমপ্লের দুইটি প্রধান মোড রয়েছে: একক খেলোয়াড় এবং মাল্টিমিডিয়া।
খেলাটি মূলত এশিয়া, ইউরোপ ও আফ্রিকার সভ্যতাকে প্রতিফলিত করেছে। খেলাটির প্রথম সংস্করণে প্রস্তর যুগ থেকে লৌহ যুগের সভ্যতা নিয়ে খেলতে হয়। "এজ অফ এমপায়ার্স ২ঃ এজ অফ কিংগস" সংস্করণে মধ্যযুগের কাহিনি এবং স্প্যানিশদের মেক্সিকো দখলের কাহিনী স্থান পেয়েছে। "এজ অফ এমপায়ার্স ৩" সংস্করণটিতে আধুনিক নব্য যুগ, মূলত আমেরিকায় ইউরোপের উপনিবেশ স্থাপন করার কাহিনী ও কিছু এশীয় সভ্যতা প্রতিফলিত হয়েছে।
এজ অফ এমপায়ার্স খেলাটি ব্যবসায়িক সাফল্য লাভ করে এবং খেলাটি ২০ মিলিয়ন কপি বিক্রিত হয়।
ত্রিভুবনপাল

ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন।
গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন, কিন্তু পিতার রাজত্বকালেই তাঁর মৃত্যু ঘটে।
বাকপাল

বাকপাল দ্বিতীয় পাল সম্রাট ধর্মপালের ভ্রাতা ছিলেন।
ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, বাকপাল জ্যেষ্ঠ ভ্রাতা ধর্মপালের শাসনাধীনে থেকে পাল সাম্রাজ্য শত্রুমুক্ত করেছিলেন। রাখালদাস বন্দ্যোপাধ্যায় এই তাম্রশাসন বিশ্লেষণ করে মত দিয়েছেন, যে তার জয়পাল নামক এক পুত্র ছিল।
জয়পাল

জয়পাল দ্বিতীয় পাল সম্রাট ধর্মপালের ভ্রাতুষ্পুত্র ছিলেন।
ভাগলপুরে আবিষ্কৃত নারায়ণপালের তাম্রশাসনে পাল সম্রাট দেবপালকে জয়পালের পূর্বজ বলে উল্লেখ করা হয়েছে বলে অক্ষয়কুমার মৈত্রেয় জয়পালকে পাল সম্রাট ধর্মপালের পুত্র ও দেবপালের ভ্রাতা বলে মনে করেছেন। কিন্তু এই তাম্রশাসনের চতুর্থ শ্লোকে ধর্মপালের কনিষ্ঠ ভ্রাতা বাকপালের এবং ঠিক তার পরের শ্লোকেই জয়পালের গুণকীর্তন করা হয়েছে। তাছাড়া ধর্মপাল ও দেবপালের কোন তাম্রশাসনে জয়পালের উল্লেখ নেই। এই সকল কারণে রাখালদাস বন্দ্যোপাধ্যায় অক্ষয়কুমার মৈত্রেয়ের মতকে খন্ডন করে মত দিয়েছেন যে, জয়পাল বাকপালের পুত্র ছিলেন।
ভারতের রাষ্ট্রপতিদের তালিকা

ভারতের রাষ্ট্রপতি হলেন ভারতের প্রথম শ্রেণির নাগরিক এবং রাষ্ট্র প্রধান। রাষ্ট্রপতি পদ ছাড়াও তিনি ভারতের আইনবিভাগ, শাসনবিভাগ ও বিচারবিভাগের সকল শাখার আনুষ্ঠানিক প্রধান এবং ভারতের সামরিক বাহিনীর সর্বাধিনায়ক।
from: 25/07/2017 till: 25/07/2022 color:pres text:"শ্রী রামনাথ কোবিন্ড" fontsize:10
</timeline>
বুনিপ

বুনিপ বা কিয়ানপ্রেটি হল অস্ট্রেলীয় আদিবাসীদের উপকথা হতে প্রাপ্ত একটি বিশালাকৃতির পৌরাণিক কল্পিত জলচর প্রাণী, যা জলাধার বা ডোবায় শিকারের আশায় গা এলিয়ে ঘাপটি মেরে বসে থাকে। অঞ্চলভেদে অস্ট্রেলীয়ার আদিবাসীরা একে বিভিন্ন নামে ডেকে থাকে। উনিশ শতকের পর থেকে বিভিন্ন জনপ্রিয় ঔপন্যাসিক তাদের সাহিত্যকর্মে এই জীবটিকে স্থান দেন। প্রখ্যাত বাঙালি লেখক বিভুতিভূষণ বন্ধোপাধ্যায়ের চাঁদের পাহাড় নামক উপন্যাসেও একে দেখা যায়। অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।
বুনিপ শব্দটির উৎপত্তি দক্ষিণ-পূর্ব অস্ট্রেলিয়ার আদিবাসীর Wemba-Wemba বা Wergaia ভাষা থেকে শনাক্ত করা হয়েছে।
অস্ট্রেলীয় আদিবাসীদের কাছে সাধারণত বুনিপ শব্দটি অর্থ "শয়তান" বা "মন্দ আত্মা"।
বুনিপ শব্দটি ১৮৪০ দশকের মাঝামাঝি পর্যন্ত ইংরেজি ছাপায় প্রকাশিত হয়নি। 1850-এর দশকে, বুনিপ বেশীরভাগ অস্ট্রেলিয়াবাসীদের কাছে প্রতারক, ভণ্ড, উমেদার এরূপ শব্দের সমার্থক শব্দে পরিণত হয়।
বুনিপ শব্দটি কয়েকটি অস্ট্রেলিয়ান প্রসঙ্গে পাওয়া যায়, যেমন বুনিপ নদী () (যা দক্ষিণ ভিক্টোরিয়াতে তে প্রবাহিত হয়) এবং ভিক্টোরিয়ার বুনিপ শহর।
বুনিপ জন্তুটির বর্ণনা এক এক জায়গায় এক এক রকম। যাইহোক, বেশকিছু উনিশ শতকের পত্রিকার খবর অনুযায়ী, বুনিপের সাধারণ বৈশিষ্ট্যগুলি হল কুকুরের মত মুখ, কুমিরের মতো মাথা, কালো লোম, ঘোড়ার মতো লেজ, সিন্ধুঘোটকের মতো এবং দাঁত বা হাঁসের মত ঠোঁট।
ইবনে তুফায়েল

ইবন তুফাঈল (; ১১০৫–১১৮৫) ছিলেন আন্দালুসিয়া মুসলিম বহুবিদ্যাবিশারদ। তিনি একাধারে লেখক, দার্শনিক, ধর্মতত্ত্ববিদ, চিকিৎসক, জ্যোতির্বিজ্ঞানী ও উজির ছিলেন। একজন দার্শনিক এবং ঔপন্যাসিক হিসেবে, তিনি প্রথম দার্শনিক উপন্যাস "হাই ইবনে ইয়াকজান" রচনার জন্য সবচেয়ে বিখ্যাত। পাশ্চাত্য জগতে তিনি "ফিলোসফিকাল অটোডিডাকটাস" নামে পরিচিত। একজন চিকিৎসক হিসেবে, তিনি ব্যবচ্ছেদ ও ময়নাতদন্তের প্রাথমিক সমর্থক ছিলেন, যা তার উপন্যাসে প্রকাশ করা রয়েছে।
তিনি গ্রানাদায় জন্মগ্রহণ করেন এবং ইবনে বাজার দ্বারা শিক্ষিত হন। তার পরিবার আরবের কায়স গোত্রের ছিল। তিনি ১১৫৪ সালে সেউতা এবং ট্যাঙ্গিয়ারের শাসক সহ বেশ কয়েকটি নেতার সচিব ছিলেন। তিনি গ্রানাদার শাসকের সচিব হিসেবেও কাজ করেছিলেন এবং পরে আলমোহাদ খলিফা আবু ইয়াকুব ইউসুফের উজির ও চিকিৎসক হিসেবেও কাজ করেছিলেন। যাকে তিনি ১১৬৯ সালে তার নিজের ভবিষ্যতের উত্তরসূরি হিসেবে ইবনে রুশদকে সুপারিশ করেছিলেন।
ইবনে রুশদ ১১৮২ সালে অবসর গ্রহণের পর ইবনে তুফায়েলের উত্তরসূরি হন; ইবনে তুফায়েল বেশ কয়েক বছর পর ১১৮৫ সালে মরক্কোতে মারা যান। জ্যোতির্বিজ্ঞানী নুর আদ-দ্বীন আল-বিতুজিও ইবনে তুফাইলের শিষ্য ছিলেন। আল-বিতুজি জ্যোতির্বিজ্ঞানের অ্যারিস্টটেলিও পদ্ধতি অনুসরণ করার জন্য তাঁর দ্বারা প্রভাবিত হয়েছিলেন, কারণ তিনি মূলত জ্যোতির্বিজ্ঞানের টলেমাইক পদ্ধতি অনুসরণ করেছিলেন।
অনেক ইসলামী দার্শনিক, লেখক, চিকিৎসক এবং জ্যোতির্বিজ্ঞানী ইবনে তুফাইল এবং তার কাজ দ্বারা প্রভাবিত হয়েছেন। এই ব্যক্তিদের মধ্যে রয়েছে নুর আল-দিন আল-বিত্রুজি, আবু আবদুল্লাহ মুহাম্মদ আল-আব্বার, আব্দুল-ওয়াহিদ আল-মাররাকুশি, আহমেদ মোহাম্মদ আল-মাক্কারি, এবং ইবনে আল-খাতিব।
ভারতের উপরাষ্ট্ৰপতিদের তালিকা

ভারতের উপরাষ্ট্ৰপতিদের সম্পূর্ণ তালিকাতে ১৯৫০ সাল থেকে ভারতীয় সংবিধান গ্রহণ করার পর ভারতের উপরাষ্ট্ৰপতি হিসাবে অফিসে শপথ গ্রহণ করা সকল ব্যক্তিগণের নাম অন্তর্ভুক্ত করা হয়েছে।পাশাপাশি এরা রাজ্যসভায় সভাপতিত্ব করেন।
ব্রিটনি স্পিয়ার্স

ব্রিটনি জিন স্পিয়ার্স (, জন্ম: ২ ডিসেম্বর, ১৯৮১) একজন মার্কিন সঙ্গীত শিল্পী এবং অভিনেত্রী। মিসিসিপির ম্যাককম্বে জন্ম নেওয়া ও লুইজিয়ানার কেন্টউডে বেড়ে ওঠা এই ব্রিটনি প্রথমে মঞ্চ ও টেলিভিশনে অভিনয় করতেন। পরে ১৯৯৭ সালে তিনি জিভে রেকর্ডসের সাথে গান গাওয়ার জন্য চুক্তিবদ্ধ হন। তার প্রথম দুটি অ্যালবাম "...বেবি ওয়ান মোর টাইম" (১৯৯৯) ও "ওপ্‌স!... আই ডিড ইট অ্যাগেইন" (২০০০) আন্তর্জাতিকভাবে সমাদৃত হয় এবং একজন টিনেজ একক গায়কের সবচেয়ে বেশি বিক্রিত অ্যালবামের রেকর্ড করে।
তাকে পপ আইকন হিসেব অভিহিত করা হয় এবং ১৯৯০ এর দশকের শেষের দিকে টিন পপ গানকে পুনরুজ্জীবিত করতে ভূমিকা রাখেন। তিনি সর্বকালের সবচেয়ে বিক্রিত টিনেজ গায়িকা এবং "প্রিন্সেস অফ পপ" খেতাব লাভ করেন। তার কাজের জন্য তিনি বহু পুরস্কার লাভ করেছেন, এর মধ্যে উল্লেখযোগ্য হল একটি গ্র্যামি পুরস্কার, আজীবন সম্মাননাসহ ছয়টি এমটিভি ভিডিও মিউজিক পুরস্কার, বিলবোর্ড মিলেনিয়াম পুরস্কারসহ দশটি বিলবোর্ড সঙ্গীত পুরস্কার এবং হলিউড ওয়াক অফ ফেম তারকা।
ব্রিটনি ১৯৮১ সালের ২ ডিসেম্বর মিসিসিপির ম্যাককম্বে জন্মগ্রহণ করেন। তিনি লিন স্পিয়ার্স ও জেমস পার্নেল স্পিয়ার্সের দ্বিতীয় সন্তান। তার মাতামহী লিলিয়ান পর্টেল ইংরেজ ছিলেন এবং তার একজন প্র-প্র-মাতামহ মাল্টিজ ছিলেন। তার ভাই ব্রায়ন জেমস এবং বোন জেমি লিন। তিন বছর বয়স থেকে তিনি তার নিজ শহর লুইজিয়ানার কেন্টউডে নাচ শিখেন এবং বার্ষিক আবৃতিতে একক শিল্পী হিসেবে কাজ করার সুযোগ লাভ করেন। শৈশবে তিনি জিমন্যাস্টিক ও গানের পাঠ গ্রহণ করেন এবং অনেক রাজ্য প্রতিযোগিতা ও শিশুতোষ মেধা অনুষ্ঠানে বিজয়ী হন। স্পিয়ার্স প্রথম মঞ্চে গান করেন পাঁচ বছর বয়সে। তার কিন্ডারগার্টেনের সমাপ্তি অনুষ্ঠানে তিনি "হোয়াট চাইল্ড ইজ দিস?" গানটি পরিবেশন করেন।
মালিবু হিন্দু মন্দির

মালিবু হিন্দু মন্দির (তামিল: மாலிபூ ஹிந்து கோவில்) ১৯৮১ সালে ক্যালিফোর্নিয়ার মালিবুতে নির্মাণ করা হয়। এই মন্দিরটি ভগবান ভেঙ্কটেশ্বর কে নিবেদন করা। মন্দিরটি ক্যালিফোর্নিয়ার হিন্দু মন্দির সমাজ নামে একটি সংগঠন চালায়। এই মন্দিরটি তামিল স্থাপত্যের একটি নিদর্শন। দক্ষিণ ক্যালিফরনিয়ার হিন্দু ভক্তরা এই মন্দিরটিতে প্রার্থনার জন্য আসেন। এই মন্দিরটিতে অনেক খানি জায়গা বরাদ্দ মেডিটেশনের জন্য। তাছাড়া এখানে ভক্তদের সমাবেশ বিভিন্ন সাংস্কৃতিক ও ধর্মীয় অনুষ্ঠান আয়োজনের সুব্যাবস্থা আছে।
মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়। 
১৯৯৭ সালে ক্রিস ফালি অভিনীত বেভের্লি হিল্লস নিনজা চলচ্চিত্রের একটি দৃশ্যে এই মন্দিরটি ব্যবহার করা হয়। ১৯৯৮ সালে তামিল চলচ্চিত্র জিন্স-এর একটি গানে মন্দিরটি কয়েকটি দৃশ্য ছিল। ২০০৬ সালের জানুয়ারি মাসে জনপ্রিয় সঙ্গীত শিল্পী ব্রিটনি স্পিয়ারস তার সন্তানকে নিয়ে এই মন্দিরে পুরোহিতের কাছে আশীর্বাদ নিতে আসেন যা সংবাদমাধ্যম গুলোর বিশেষ সংবাদ ছিল সে সময়ে।
শ্রী স্বামীনারায়ণ মন্দির, অকল্যান্ড

শ্রী স্বামীনারায়ণ মন্দির স্বামীনারায়ণ সম্প্রদায়ের মন্দির। নিউজিল্যান্ডের অকল্যান্ডে অবস্থিত স্বামীনারায়ণ মন্দিরটি নিউজিল্যান্ডে এই সম্প্রদায়ের প্রথম মন্দির। 
নিউজিল্যান্ডের অকল্যান্ডে সব থেকে বেশি সংখ্যক ভারতীয় হিন্দু বসবাস করে এবং এখানে সাম্প্রতিক কয়েক বছরে বেশ কয়েকটি হিন্দু মন্দির তৈরি হয়েছে। সাম্প্রতিক কালে অকল্যান্ডের এই স্বামীনারায়ণ মন্দিরটি হিন্দু সম্প্রদায়কে বিশেষ ভাবে আলোড়িত করেছে। প্রায় পাঁচ বছরের বেশি সময় ধরে মন্দির নির্মাণের জন্য পরিকল্পনা করা হয়েছে।মন্দিরের দেয়ালগাত্রে খুব নিখুত ভাবে খোদাই করা হয়েছে।মন্দিরের দেয়াল,পিলার,শিখরের কারুকাজ এবং নকশা করার জন্য নির্মাতা শিল্পী এবং ইঞ্জিনিয়াররা হংকং ও ইউরোপের বিভিন্ন দেশে গিয়েছেন।
২৪ মার্চ,২০০৮ সালে এই মন্দিরে মূর্তির প্রাণ প্রতিষ্ঠা অনুষ্ঠান আয়োজন করা হয়।মূর্তির প্রাণ প্রতিষ্ঠা করেন আচার্য শ্রী কোশালেন্দ্রপ্রসাদজী মহারাজ।
শ্রী স্বামীনারায়ণ মন্দির, নাইরোবি (ইএএসএস)

পূর্ব আফ্রিকা স্বামীনারায়ণ সৎসঙ্গ মন্দিরটি কেনিয়ার রাজধানী নাইরোবিতে ১৯৪৫ সালে নির্মাণ করা হয়। ভারতীয় উপমহাদেশের বাইরে এটাই স্বামীনারায়ণ সম্প্রদায়ের প্রথম মন্দির।
১৯৪৫ সালে বর্তমানের স্বামীনারায়ণ মন্দিরে প্রকটিত হয়।১৯৫৭ সালে আচার্য মহারাজশ্রী তেজেন্দ্রপ্রসাদ এই মন্দিরে স্বামীনারায়ণের প্রাণপ্রতিষ্ঠা করেন।
মহেন্দ্রপাল

মহেন্দ্রপাল ছিলেন পাল সাম্রাজ্যের চতুর্থ সম্রাট । তিনি ছিলেন পাল রাজা দেবপাল এবং তার রাণী মহাতার পুত্র।
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তারা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।
কন্টিনেন্টাল আর্মি

কন্টিনেন্টাল আর্মি আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন
১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।
এ. এফ. সালাহ্উদ্দীন আহমদ

এ. এফ. সালাহ্উদ্দীন আহমদ (২১ সেপ্টেম্বর ১৯২০ - ১৯ অক্টোবর ২০১৪) ভারতীয় উপমহাদেশের খ্যাতিমান উদারবাদী, মুক্তচিন্তক ঐতিহাসিক। পেশাগত জীবনে বিশ্ববিদ্যালয়ের অধ্যাপক। তিনি বিশ্বাসে ও আচরণে এক অনুকরণীয় দৃষ্টান্ত এবং মুক্তচিন্তা ও ধর্মনিরপেক্ষতার ক্ষেত্রে উল্লেখযোগ্য ব্যক্তিত্ব। সত্য প্রতিষ্ঠিত করার উদ্যোগে তিনি বিশ্ববিদ্যালয়কে সভ্যতার বীজতলা বলেই জেনেছেন। সাক্ষাৎকার গ্রহণ করে তিনি দেশের অনেক গুণী ব্যক্তির মুখ থেকে ইতিহাসের মূল্যবান উপাদানকে সংগ্রহ করেছেন।
সালাহ্উদ্দীন আহমদ কলকাতা বিশ্ববিদ্যালয় থেকে ইতিহাস বিষয়ে এমএ করেছিলেন। লেখাপড়া করেছিলেন যুক্তরাষ্ট্রের পেনসিলভানিয়া বিশ্ববিদ্যালয়েও। লন্ডন বিশ্ববিদ্যালয় থেকে পিএইচডি করেছিলেন।)
তিনি ১৯৪৮ সালে জগন্নাথ কলেজের প্রভাষক হিসেবে চাকরি শুরু করেন। পরে তিনি রাজশাহী বিশ্ববিদ্যালয় ইতিহাস বিভাগের প্রভাষক, রিডার এবং পরে অধ্যাপক হয়েছিলেন। তিনি ১৯৮৪ সালে অবসর নেবার পূর্বে জাহাঙ্গীরনগর এবং ঢাকা বিশ্ববিদ্যালয়ের অধ্যাপক ছিলেন।
ঐক্য ও প্রগতি সমিতি

কমিটি অব ইউনিয়ন এন্ড প্রোগ্রেস (CUP) () ১৮৮৯ সালে ইস্তানবুলে মেডিকেল ছাত্র ইবরাহিম টেমো, আবদুল্লাহ জেভদেত, ইশাক সুকুটি ও আলি হুসাইনজাদে কর্তৃক একটি গোপন সংগঠন হিসেবে প্রতিষ্ঠিত হয়। এসময় এর নাম ছিল “কমিটি অব অটোমান ইউনিয়ন” (ইত্তিহাদ ই উস্মানি জেমিয়েতি)। পরে বাহাউদ্দিন সাকির এটিকে একটি রাজনৈতিক সংগঠনে (আরও পরে রাজনৈতিক দল) পরিণত করেন। ১৯০৬ সালে তরুণ তুর্কির সাথে জোট গঠন করা হয়।
প্রথমে একটি উদার সংস্কার আন্দোলন হিসেবে এর সূচনা হয়। উসমানীয় সরকার কর্তৃক দলটি সাম্রাজ্যের গণতন্ত্রকরণের ডাক দেয়ার কারণে নিপীড়নের স্বীকার হয়। ১৯০৮ সালের তরুণ তুর্কি বিপ্লবে দল ক্ষমতা লাভ করার পর ১৯১২ সালের সাধারণ নির্বাচন ও ১৯১৩ সালের সামরিক অভ্যুথানে ক্ষমতা সংহত করা হয়। এসময় তিন পাশা বলে খ্যাত আনোয়ার পাশা, তালাত পাশা ও জামাল পাশা সাম্রাজ্যের শাসকে পরিণত হন। প্রথম বিশ্বযুদ্ধের সময় এই নেতৃত্বের বিরুদ্ধে আর্মেনীয় গণহত্যার অভিযোগ রয়েছে।
প্রথম বিশ্বযুদ্ধ শেষ হওয়ার পর দলের অধিকাংশ সদস্যের সামরিক আদালতে বিচার হয় ও কারারুদ্ধ করা হয়। ১৯২৬ সালে কামাল আতাতুর্ককে হত্যাচেষ্টার অভিযোগে কয়েকজন সদস্যের মৃত্যুদণ্ড দেয়া হয়। বাকি সদস্যরা রিপাবলিকান পিপলস পার্টি () ও অন্যান্য দলের সদস্য হিসেবে রাজনৈতিক জীবন চালিয়ে যান।
বাংলাদেশের সিটি কর্পোরেশনের তালিকা

বাংলাদেশে বর্তমানে ১৩ টি সিটি কর্পোরেশন রয়েছে। এর মধ্যে দুইটি রাজধানী ঢাকায় রয়েছে। সিটি কর্পোরেশনগুলো বিভিন্ন আর্থ-সামাজিক ও নাগরিক কার্য সম্পাদন করে থাকে।
১. ঢাকা উত্তর সিটি কর্পোরেশন 
২. ঢাকা দক্ষিণ সিটি কর্পোরেশন 
৩. রাজশাহী সিটি কর্পোরেশন 
৪. চট্রোগ্রাম সিটি কর্পোরেশন 
৫. সিলেট সিটি কর্পোরেশন 
৬. বরিশাল সিটি কর্পোরেশন 
৭. খুলনা সিটি কর্পোরেশন 
৮. বগুড়া সিটি কর্পোরেশন 
৯.নারায়নগঞ্জ সিটি কর্পোরেশন 
১০.কুমিল্লা সিটি কর্পোরেশন 
১১. গাজীপুর সিটি কর্পোরেশন 
১২. ময়মনসিংহ সিটি কর্পোরেশন 
১৩. রংপুর সিটি কর্পোরেশন। 
মেয়রের বদলে নিম্নলিখিতরা সিটি কর্পোরেশনের প্রশাসক হিসেবে দায়িত্ব পালন করছেন:
উরঃফলক

উরঃফলক বা স্টার্নাম (গ্রীক στέρνον, "sternon", "বুক";) দীর্ঘ সমতল T আকৃতির অস্থি যা বুকের মাঝ বরাবর হৃৎপিণ্ডের সামনে অবস্থিত। এটিতে পর্শুকা তরুণাস্থির মাধ্যমে সংযুক্ত হয় এবং ফুসফুস ও প্রধান প্রধান রক্তনালীকে আঘাতের থেকে সুরক্ষা প্রদান করে। একে তিন ভাগে ভাগ করা যায়- ম্যানুব্রিয়াম, দেহ ও জিফয়েড প্রসেস।
মার্কিন স্বাধীনতা যুদ্ধ

মার্কিন স্বাধীনতা যুদ্ধ বা মার্কিন বিপ্লবী যুদ্ধ (১৭৭৫-১৭৮৩) হল গ্রেট ব্রিটেনের বিরুদ্ধে আমেরিকার তেরো উপনিবেশ বিদ্রোহ। এর ফলে যুক্তরাষ্ট্র গঠিত হয়। প্রথমে এই লড়াই শুধু উপনিবেশে সীমাবদ্ধ থাকলেও ফরাসি ও স্প্যানিশদের আগমনের ফলে তা ইউরোপ, ক্যারিবীয় ও ইস্ট ইন্ডিজে ছড়িয়ে পড়ে।
ব্রিটিশ পার্লামেন্ট কর্তৃক কর আরোপের কারণে মূলত এই যুদ্ধ শুরু হয়। এই করকে মার্কিনীরা বেআইনি হিসেবে দেখত। ১৭৭৪ সালে সাফোক রিসলভস ম্যাসাচুসেটস বে প্রদেশের রাজকীয় সরকার অধিকার করলে বিদ্রোহ শুরু হয়। এর ফলে সৃষ্ট উত্তেজনার ফলে পেট্রিওট মিলিশিয়া ও ব্রিটিশ নিয়মিত সেনাবাহিনীর মধ্যে ১৭৭৫ সালে লেক্সিংটন ও কনকর্ডের যুদ্ধ সংঘটিত হয়। ১৭৭৬ সালের বসন্ত নাগাদ পেট্রিওটরা ১৩ টি উপনিবেশে পূর্ণ নিয়ন্ত্রণ অর্জন করে এবং ১৭৭৬ সালের ৪ জুন কন্টিনেন্টাল কংগ্রেস স্বাধীনতা ঘোষণা করে।
এর মধ্যে ব্রিটিশরা বিদ্রোহ দমন করার জন্য বৃহৎ আকারে সেনা সমবেত করে। মার্কিন বিদ্রোহী সেনাদের বিরুদ্ধে তারা গুরুত্বপূর্ণ বিজয় অর্জন করে। এসময় জর্জ ওয়াশিংটন এর নেতৃত্বে ছিলেন। ১৭৭৬ সালে নিউ ইয়র্ক ও ১৭৭৭ সালে ফিলাডেলফিয়া জয় করা হয়। কিন্তু তারা ওয়াশিংটনের বাহিনীর বিরুদ্ধে চূড়ান্ত কোনো হামলা করতে সক্ষম হয়নি। ব্রিটিশদের কৌশল মার্কিন অনুগতদের চালনা করার উপর নির্ভর করছিল। সামঞ্জস্যের দুরবস্থার কারণে ১৭৭৭ সালে আলবেনির বিরুদ্ধে ব্রিটিশদের অগ্রযাত্রা ব্যাহত হয়।
ফ্রান্স, স্পেন ও ডাচ প্রজাতন্ত্র ১৭৭৬ সালের শুরুতে গোপনে বিপ্লবীদেরকে রসদ ও অস্ত্র সরবরাহ করতে থাকে। সারাটোগায় মার্কিনীদের বিজয়ের ফলে ব্রিটেন উপনিবেশে পূর্ণ স্বশাসনের প্রস্তাব করে। কিন্তু মার্কিনীদের আপোস থেকে বিরত রাখার জন্য ফ্রান্স যুদ্ধে প্রবেশ করে। ১৭৭৯ সালে তাদের মিত্র স্পেনও এতে যোগ দেয়। ফ্রান্স ও স্পেনের যোগদান বিজয়সূচক ছিল। তারা স্থল ও নৌ ক্ষেত্রে মার্কিনীদের সহায়তা দেয় এবং ব্রিটিশদেরকে উত্তর আমেরিকা থেকে হটিয়ে দেয়।
১৭৭৮ সালের পর ব্রিটিশরা দক্ষিণ উপনিবেশগুলোতে মনোনিবেশ করে এবং ১৭৭৯ ও ১৭৮০ সালে জর্জিয়া ও সাউথ ক্যারোলিনা জয় করতে সক্ষম হয়। ১৭৮১ সালে ব্রিটিশরা ভার্জিনিয়া দখলের চেষ্টা চালায় কিন্তু ফরাসি নৌ বিজয়ের ফলে ফরাসি-মার্কিনীদের কর্তৃক ইয়র্কটাউন অবরোধ করা হয় এবং ৭,০০০ এর বেশি ব্রিটিশ সৈনিক বন্দী হয়। এর ফলে যুদ্ধ এগিয়ে নেয়ার ব্যাপারে ব্রিটেনের ইচ্ছায় পরিবর্তন আসে। ১৭৮২ সাল পর্যন্ত সীমিত আকারে লড়াই চলতে থাকে। ১৭৮৩ সালে স্বাক্ষরিত প্যারিসের চুক্তি মাধ্যমে যুদ্ধের সমাপ্তি ঘটে এবং বর্তমানকালের হিসেবে উত্তরে কানাডা, দক্ষিণে ফ্লোরিডা ও পশ্চিমে মিসিসিপি নদী দ্বারা চিহ্নিত অঞ্চলে যুক্তরাষ্ট্রের সার্বভৌমত্ব স্বীকার করে নেয়া হয়। পক্ষগুলো বৃহৎ পরিসরে একটি আন্তর্জাতিক শান্তিতে একমত হয় যাতে কয়েকটি অঞ্চল বিনিময় করা হয়। ব্যয়বহুল যুদ্ধ ফ্রান্সকে বড় অঙ্কের ঋণগ্রস্ত করে। এর ফলে পরবর্তীতে ফরাসি বিপ্লব সংঘটিত হয়।
To avoid duplication, notes for sections with a link to a "Main article" will be found in the linked article.
চিং তাং

চিং তাং (; জন্ম: ২৩ জুলাই ১৯৪৭, হংকং) একজন হংকং-আমেরিকান ভৌত রসায়নবিদ। তিনি ২০১৮ সালে ন্যাশনাল ইনভেন্টর্স হল অফ ফেমে অন্তর্ভুক্ত হন, ওএলইডি (স্টিভেন ভ্যান স্লাইকের সাথে একত্রে) উদ্ভাবনের জন্য এবং রসায়নে ২০১১ উলফ পুরস্কারে ভূষিত হন। ট্যাং হলেন হংকং ইউনিভার্সিটি অফ সায়েন্স অ্যান্ড টেকনোলজির অধ্যাপক এবং ব্যাংক অফ ইস্ট এশিয়ার আইএএস। এর আগে রোচেস্টার বিশ্ববিদ্যালয়ে ডরিস জনস চেরি অধ্যাপক হিসেবে দায়িত্ব পালন করেছেন। 
তাং ইউনিভার্সিটি অব ব্রিটিশ কলাম্বিয়া থেকে ১৯৭০ সালে রসায়নে ব্যাচেলর অব সায়েন্স ডিগ্রি অর্জন করেন। তিনি কর্নেল ইউনিভার্সিটি থেকে ভৌত রসায়নে ১৯৭৫ সালে পিএইচডি ডিগ্রি অর্জন করেন। তিনি ১০৭৫ সালে ইস্টম্যান কোডাক এ রিসার্চ সায়েন্টিস্ট হিসেবে যোগদান করেন। তিনি ১৯৮১ সালে সিনিয়র রিসার্চ সায়েন্টিস্ট পদে উন্নীত হন, ১৯৯০ সালে রিসার্চ অ্যাসোসিয়েট এবং ১৯৯৮ সালে সিনিয়র রিসার্চ অ্যাসোসিয়েট পদে উন্নীত হন। ২০০৬ সালে তিনি রোচেস্টার বিশ্ববিদ্যালয় এ শিক্ষক হিসেবে যোগদান করেন। 
তাং অর্গানিক লাইড এমিটিং ডায়োড এবং হেটারো-জাংশন অর্গানিক ফটোভোল্টায়িক সেল এর উদ্ভাবক।
ডেভিড জুলিয়াস

ডেভিড জুলিয়াস একজন শারীরতত্ত্ববিদ। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর একজন অধ্যাপক। তিনি ২০২১ সালে চিকিৎসাবিজ্ঞানে নোবেল পুরস্কার পেয়েছেন।
জুলিয়াস ১৯৫৫ সালের ৪ নভেম্বর জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৭ সালে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৮৪ সালে পিএইচডি ডিগ্রি অর্জন করেন। 
ব্রাইটন বিচ এর অধিবাসী, জুলিয়াস ১৯৭৭ সালে ম্যাসাচুসেটস ইনস্টিটিউট অফ টেকনোলজি থেকে স্নাতক ডিগ্রি অর্জন করেন। তিনি জেরেমি থর্নার এবং র‍্যান্ডি শেকম্যান এর যৌথ তত্ত্বাবধানে ১৯৮৪ সালে ক্যালিফোর্নিয়া বিশ্ববিদ্যালয়, বার্কলি থেকে ডক্টরেট অর্জন করেন, যেখানে তিনি কেক্স 2 হিসাবে চিহ্নিত করেন ফুরিনের মতো প্রতিষ্ঠাতা সদস্য প্রোপ্রোটিন কনভার্টেস। ১৯৮৯ সালে, তিনি কলাম্বিয়া বিশ্ববিদ্যালয়ে রিচার্ড অ্যাক্সেল এর কাছ থেকে পোস্ট-ডক্টরাল ট্রেনিং সম্পন্ন করেন যেখানে তিনি ক্লোন করেছিলেন এবং সেরোটোনিন 1 সি রিসেপ্টরকে চিহ্নিত করেছিলেন।
হরিভদ্র

হরিভদ্র পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
হরিভদ্র পাল সম্রাট ধর্মপালের পৃষ্ঠপোষকতায় ত্রৈকূটক বৌদ্ধবিহারে অষ্টসহস্রিকা প্রজ্ঞাপারমিতার ওপর অভিসময়ালঙ্কারাবলোক নামক একটি বিখ্যাত টীকাভাষ্য রচনা করেন, যেখানে তিনি মৈত্রেয়নাথের যোগাচার ও নাগার্জুনের মধ্যমক চিন্তাধারার সমন্বয় ঘটিয়েছিলেন। একাদশ শতাব্দীতে রত্নভদ্র এই টীকাভাষ্যের তিব্বতী অনুবাদ করেন। এছাড়া তিনি সঞ্চয়টীকাসুবোধিনী, স্ফুটার্থ, প্রজ্ঞাপারমিতভাবনা, পঞ্চবিংশতিসাহস্রিকার সংক্ষিপ্তসার প্রভৃতি গ্রন্থ রচনা করেন। পরবর্তীকালে স্কা-বা-দ্পাল-ব্র্ত্সেগ্স স্ফুটার্থ গ্রন্থটির তিব্বতী অনুবাদ করেন এবং তিব্বতী পণ্ডিত রোং-স্তোন-শেস-ব্যা-কুন-রিগ এই গ্রন্থটির ওপর টীকাভাষ্য রচনা করেনে
বুদ্ধশ্রীজ্ঞান

বুদ্ধশ্রীজ্ঞান বা বুদ্ধজ্ঞানপাদ পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
বুদ্ধশ্রীজ্ঞান বিখ্যাত বৌদ্ধ পণ্ডিত হরিভদ্রের শিষ্য ও বিক্রমশীলা বিশ্ববিদ্যালয়ের অধ্যক্ষ ছিলেন। তিনি মহাযানলক্ষ্মণসমুচ্চয় নামক একটি গ্রন্থ রচনা করেন। এছাড়া তিনি অভিসময়ালঙ্কারের অপর প্রজ্ঞাপ্রদীপাবলী নামক একটি বৃত্তি রচনা করেন।
কালিদহ ইউনিয়ন

কালিদহ বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
কালিদহ ইউনিয়নের আয়তন ৪৭৩৬ একর (১৯.১৭ বর্গ কিলোমিটার)।
ফেনী সদর উপজেলার মধ্যাংশে কালিদহ ইউনিয়নের অবস্থান। এ ইউনিয়নের উত্তরে কাজিরবাগ ইউনিয়ন, পশ্চিমে ফেনী পৌরসভা ও বালিগাঁও ইউনিয়ন, দক্ষিণ-পশ্চিমে ধলিয়া ইউনিয়ন, দক্ষিণ-পূর্বে লেমুয়া ইউনিয়ন ও ছনুয়া ইউনিয়ন এবং পূর্বে মোটবী ইউনিয়ন উত্তর অংশে কাজীর বাঘ ইউনিয়ন অবস্থিত।
কালিদহ ইউনিয়ন ফেনী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
প্রাথমিক শিক্ষা ব্যবস্থা, উচ্চ মাধ্যমিক শিক্ষা ব্যবস্থা ও ইসলামিক (মাদ্রাসা) শিক্ষা ব্যবস্থা।
পাকা সড়ক ও রেলওয়ে স্টেশান।
ফেণী সদর ( ফেণী মড়েল হাই স্কুল সামনে) থেকে সিএসজি যোগে আসা যায়। বা লালপুল থেকে গাড়ি যোগে আসা যায়।
কালিদাস পাহালিয়া খাল
কালিদাস পাহালিয়া খাল।
বাবু বরদা প্রসন্ন দাসের জমিদার বাড়ি
তিন শিশুর বয়সের ধাঁধা

বাচ্চার বয়স নির্নয় একটি যুক্তি ধাঁধা, প্রথম দেখায় যেটিতে অপর্যাপ্ত তথ্য আছে বলে মনে হয়, কিন্তু গভীরভাবে বিশ্লেষণ করলে সমাধানে পৌছানো সম্ভব।
একজন আদমশুমার জনৈক ভদ্রমহিলার কাছে তার বাচ্চাদের সম্পর্কে তথ্য চায়। ভদ্রমহিলা উত্তর দেয়, "আমার তিন সন্তান, এদের বয়সের গুনফল ৭২, যোগফল এই বাড়ির দরজায় লেখা সংখ্যাটি।" আদমশুমার কিছু হিসেব করে, তারপর দাবি করে বাচ্চা তিনটির বয়স নির্ণয় করার জন্য পর্যাপ্ত তথ্য তার কাছে নেই। ভদ্রমহিলা এরপর বাড়ির ভেতর চলে যায়, কিন্তু যাবার আগে আদমশুমারকে উদ্দেশ্য করে বলে, "আমার বড় সন্তান হামের কারণে বিছানায় পড়ে আছে, আমার এখন ওর কাছে যাওয়া প্রয়োজন।" ভদ্রমহিলার এই উত্তরে সন্তুষ্ট হয়ে আদমশুমারটি চলে যায়।
সমস্যাটিকে অনেকভাবে উপস্থাপন করা হয়, যেখানে মুল সমস্যাটি একই থাকে, শুধু ভিন্ন ভিন্ন যোগফল, বয়স, বড় সন্তান ভাল দাবাড়ু। এই ধরনের পরিবর্তন করে উপস্থাপন করা হয়।
ধাধাটির আরেকটি সংস্করণে বয়সের গুনফল ৩৬ ব্যবহার করা হয়, এই সংস্করণের জন্য সমাধানও ভিন্ন হয়।
৭২-এর মৌলিক উৎপাদক-গুলো হল ২, ২, ২, ৩, ৩; অন্যকথায়, 
সম্ভাব্য সমাধানগুলো নিম্নরূপ;
আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।
একই যোগফল বিশিষ্ট সমাধান সেট আছে শুধু দুটি:
ক. 
খ. 
প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।
৩৬-এর মৌলিক উৎপাদকগুলো হল ২, ২, ৩, ৩
সম্ভাব্য সমাধানগুলো নিম্নরূপ;
আগেই উল্লেখিত যুক্তি অনুসারে বলা যায় এক্ষেত্রে দরজায় লেখা সংখ্যাটি ১৩, এবং তিনজনের বয়স ৯,২ এবং ২ বছর।
জালন্ধরী পা

জালন্ধরী পা বা জালন্ধরপাদ বা সিদ্ধ বালপাদ চুরাশিজন বৌদ্ধ মহাসিদ্ধদের মধ্যে একজন ছিলেন।
মহাসিদ্ধ গোরক্ষনাথের শিষ্য জালন্ধরী পার যথার্থ নাম ছিল সিদ্ধ বালপাদ। কাশ্মীর ও নেপালের মধ্যবর্তী জালন্ধর নামক স্থানে কিছুকাল বসবাস করায় তিনি জালন্ধরের আচার্য নামে খ্যাত হন। তিনি চারটি বজ্রযান গ্রন্থ রচনা করেছিলেন বলে তিব্বতী ব্স্তান-'গ্যুর গ্রন্থসঙ্কলনে উল্লেখ রয়েছে। মহাসিদ্ধ কাহ্ন পা ও বিরূ পা তার উল্লেখযোগ্য শিষ্য ছিলেন।
ফিলিপাইন ভুঁই অর্কিড

ভুঁই অর্কিড বা ফিলিপাইন অর্কিড বা ফিলিপাইন ভুঁই অর্কিড, বা বড় রক্তবর্ণ অর্কিড (), (বৈজ্ঞানিক নাম: "Spathoglottis plicata") এশিয়া এবং পশ্চিম প্রশান্ত মহাসাগরীয় হাওয়াই, টোংগা এবং সামোয়ার ভূমিজ উদ্ভিদ। এটি "স্প্যাথোগ্লটিস" গণের বিশিষ্ট উদ্ভিদ। এই প্রজাতির অনেকগুলো গাছে একত্রে অনেক ফুল ফুটলে দেখতে অনেক সুন্দর লাগে। অস্ট্রেলিয়ায় এর ফুল সেপ্টেম্বর থেকে এপ্রিল মাসে ফোটে।
এদের পাতা ৬০ সেমি লম্বা ও ৪-৫ সেমি চওড়া, আগা চোখা, সমান্তরাল শিরা। লম্বা ডাঁটার আগায় বেগুনি বা গাঢ় গোলাপি ফুল ফোটে। টবে চাষের জন্য উপযোগী। আলংকারিক ফুল হিসাবে বেশ জনপ্রিয়।
সৈয়দপুর বিমানবন্দর

উত্তরব‌ঙ্গের অর্থনী‌তি ও যোগা‌যো‌গের অন্যতম হা‌তিয়ার।
এটি উত্তর বাংলাদেশের একমাত্র বিমানবন্দর। এটি শুধু অভ্যন্তরীণ বিমান চলাচলের জন্য ব্যবহার করা হয়। ১৪৭ কিমি উত্তরে ভারতে বাগডোগরা বিমানবন্দর রয়েছে যা এই অঞ্চলের সর্ববৃহৎ ও আন্তর্জাতিক বিমানবন্দর।
হিশাম ইবনে আবদুল মালিক

হিশাম ইবনে আবদুল মালিক (৬৯১ – ৬ ফেব্রুয়ারি ৭৪৩) () 10 ছিলেন ১০ উমাইয়া খলিফা। ৭২৪ সাল থেকে শুরু করে ৭৪৩ সালে মৃত্যুর আগ পর্যন্ত তিনি খলিফার পদে ছিলেন। তার মা নিজের পিতার নামে সন্তানের নাম রেখেছিলেন। তার সময়ে শিয়াদের ইমাম যায়েদ ইবনে আলী বিদ্রোহ ঘোষণা করলে ততকালীন গভর্নর ইউসুফ ৭৪০ সালে তাকে হত্যা করেন৷ যায়েদের মৃত্যু উমাইয়া খিলাফতের পতনের কারণ৷ যায়েদের মৃত্যুর মধ্য দিয়ে আব্বাসীয় আন্দোলন জোড়ালো হয়৷
কুমারচন্দ্র

কুমারচন্দ্র অষ্টম-নবম শতাব্দীর একজন ভারতীয় বৌদ্ধ পণ্ডিত ছিলেন।
কুমারচন্দ্র বিক্রমপুরী বৌদ্ধবিহারে রত্নাবলী নামক কৃষ্ণযমারীতন্ত্রের টীকাভাষ্য রচনা করেন, যা পরবর্তীকালে লীলাবজ্র তিব্বতী ভাষায় অনুবাদ করেন। এছাড়া তিনি তিনটি তান্ত্রিক পঞ্জিকাও রচনা করেছিলেন।
কুকুরচিতা

কুকুরচিতা বা মেন্দা বা চাপাইত্তা () দ্বিপদ নাম "Litsea glutinosa", হচ্ছে বৃষ্টিবন অঞ্চলের Lauraceae বা লরেল পরিবারের গাছ। এর পাতা, ফল ও বাকল সুগন্ধি। এই গাছটির অন্যান্য বাংলা নাম হচ্ছে, কারজুকি, রতন, খারাজুরা, ফটেক্কা, পেপলটি, পেপুলটি, কাজলী পাতা ইত্যাদি। 
এ গাছের কচিপাতা কচলে শরত তৈরি করে খাওয়া হয়। সর্দি-জ্বর বা গরম-ঠান্ডায় এই শরবত খেলে শারিরীক সুস্থতা পাওয়া যায়।
নাগবোধি

নাগবোধি একজন ভারতীয় বৌদ্ধ তান্ত্রিক আচার্য ছিলেন।
বৌদ্ধ তান্ত্রিক আচার্য নাগবোধির বাসস্থান ছিল বরেন্দ্রভূমির অন্তর্গত শিবসের গ্রামে। তিনি রসায়ানাচার্য নাগার্জুনের রসায়ন ও ধাতু গবেষণায় সহায়ক ছিলেন। তিনি যমারিসিদ্ধচক্রসাধন নামক গ্রন্থ রচনা করেছিলেন। ব্স্তান-'গ্যুর গ্রন্থসঙ্কলনে তার লেখা তেরোটি তান্ত্রিক গ্রন্থের উল্লেখ রয়েছে।
জেরেমি ম্যাথিউ

জেরেমি ম্যাথিউ (জন্মঃ ২৯ অক্টোবর ১৯৮৩) একজন ফরাসি ফুটবল খেলোয়াড় যিনি পর্তুগালের "লিগ ওয়ান" এর দল "স্পোর্তিং সিপি"র হয়ে সেন্টার-ব্যাক হিসেবে খেলেন। তিনি ২০০২ সালে সোশাক্স এর হয়ে লেফট ব্যাক হিসেবে পেশাদার ক্যারিয়ার শুরু করেন।২০০৫ সালে তিনি তৌলুস এ যোগ দেন ও ২০০৯ সাল পর্যন্ত সেখানে খেলেন। ২০০৯ সালে তিনি লা লিগার দল ভ্যালেন্সিয়ায় যোগ দেন। ২০১২ সাল থেকে তিনি সেখানে সেন্টার-ব্যাক হিসেবে খেলা শুরু করেন। ২০১৪ সালে তিনি বার্সেলোনায় যোগ দেন। ২০১৭ সালে ম্যাথিউ বিনামূল্যের দলবদলে পর্তুগালের দল স্পোর্তিং সিপি তে যোগ দেন।
জেরেমি ম্যাথিউ ফ্রান্স অনূর্ধ্ব-১৮, অনূর্ধ্ব-১৯ ও অনূর্ধ্ব-২১ দলে খেলেছেন। ১ নভেম্বর ২০১১ সালে যুক্তরাষ্ট্রের বিপক্ষে প্রীতি ম্যাচে তার ফ্রান্স জাতীয় দলে অভিষেক হয়।
১ অগাস্ট ২০১৭ অনুযায়ী
সীতানাথ ব্রহ্মচৌধুরী

সীতানাথ ব্রহ্মচৌধুরী (; , ৮ অক্টোবর, ১৯০৮ - ২৩ নভেম্বর, ১৯৮২) অসমীয়া ও বড়ো সাহিত্য জগতের একজন প্রসিদ্ধ লেখক, কবি, সমাজ সেবক ও ভারতের স্বাধীনতা আন্দোলনের একজন সক্রিয় ব্যক্তি ছিলেন। ১৯৬৪ সনে তিনি বঙাইগাঁও মহাবিদ্যালয় স্থাপন করেন।। 
১৯০৮ সনের ৮ অক্টোবর তারিখে অসমের কোকড়াঝাড় জেলার ভালুকমারী গাঁও নামক স্থানে সীতানাথ ব্রহ্মচৌধুরীর জন্ম হয়। ১৯৩০ সনে তিনি শিবসাগর উচ্চ মাধ্যমিক বিদ্যালয় থেকে উচ্চতর মাধ্যমিক শিক্ষান্ত পরীক্ষায় উত্তীর্ণ হন। পরবর্তী সময়ে তিনি গুয়াহাটির কটন কলেজ থেকে বি.এ পরীক্ষায় উত্তীর্ণ হন। ১৯৩৯ সনে তিনি বঙাইগাঁওয়ে বীরবরনা উচ্চ বিদ্যালয় স্থাপন করেন ও সেখানেই শিক্ষকতা করেন। ১৯৪৬ সনে ধুবরী লোকেল বোর্ডের অধ্যক্ষ রুপে কার্য করেন ও ১৯৫২ সনে লোকসভায় নির্বাচিত হন। ১৯৮১ সনে তিনসুকিয়া অধিবেশন ও ১৯৮২ সনে ডিফু অধিবেশনে দুইবার অসম সাহিত্য সভার অধিবেশনে সভাপতিত্ব করেন। 
সীতানাথ ব্রহ্মচৌধুরী ভারতের স্বাধীনতা আন্দোলনের সাথে সক্রিয় ভাবে জড়িত ছিলেন। ১৯৫২ সালের প্রথম লোকসভা নির্বাচনে তিনি গোয়ালপারা লোকসভা কেন্দ্র , গাড়ো পাহাড় সমষ্টি থেকে কংগ্রেসের হয়ে লোকসভার সদস্যরুপে নির্বাচিত হয়েছিলেন।।
১৯৮২ সনে ২৩ নভেম্বর তারিখে সীতানাথ ব্রহ্মচৌধুরীর মৃত্যু হয়।।
মরিস ওদুম্বে

মরিস ওমন্ডি ওদুম্বে (জন্ম: ১৫ জুন, ১৯৬৯) নাইরোবিতে জন্মগ্রহণকারী কেনিয়ার ক্রিকেটার। কেনিয়া জাতীয় ক্রিকেট দলের অন্যতম সদস্য ওদুম্বে জুয়াড়ীদের কাছ থেকে অর্থগ্রহণের অভিযোগে আগস্ট, ২০০৪ সাল থেকে আন্তর্জাতিক ক্রিকেট অঙ্গনে অংশগ্রহণ করা থেকে নিষেধাজ্ঞার কবলে পড়েছেন। ড. আগ্রে প্রাইমারী স্কুল ও আপার হিল সেকেন্ডারী স্কুলের সাবেক ছাত্র মরিস ওদুম্বে ডানহাতি ব্যাটসম্যান ও ডানহাতি অফব্রেক বোলিংয়ে দক্ষ ছিলেন। ওদুম্বে তার সমগ্র খেলোয়াড়ী জীবনে ৬১টি একদিনের আন্তর্জাতিকে অংশ নিয়ে ২৬.০৯ গড়ে ১৪০৯ রান করেন। পাশাপাশি ৪৬.৩৩ রান গড়ে ৩৯ উইকেট পান।
৪ জুন, ১৯৯০ তারিখে তার একদিনের আন্তর্জাতিকে অভিষেক ঘটে। আমস্টেলভিনে আইসিসি ট্রফির খেলায় বাংলাদেশ দলের বিপক্ষে অনুষ্ঠিত ঐ খেলায় তিনি ৪১ রানের পাশাপাশি ১ উইকেট পান ২৬ রান দিয়ে। ১৯৯৬ সালের ক্রিকেট বিশ্বকাপে কেনিয়ার অন্যতম শীর্ষস্থানীয় খেলোয়াড়ের মর্যাদা লাভ করেছিলেন। তন্মধ্যে অন্যতম বিষয় ছিল ওয়েস্ট ইন্ডিজের বিপক্ষে একদিনের আন্তর্জাতিকের ইতিহাসে সর্বাপেক্ষা ঘটনার জন্ম দেয়া। কেনিয়ার নাটকীয় জয়ের অন্যতম রূপকার হিসেবে ১৪ রানে ৩ উইকেট লাভ করেন।
১৯৯৮ সালে সফরকারী ইংল্যান্ড এ দলের বিপক্ষে তার প্রথম-শ্রেণীর ক্রিকেটে অভিষেক ঘটে। ১৬ রান সংগ্রহ করলেও কোন উইকেট পাননি তিনি। নাইরোবির দল আগা খান ক্লাবে হয়ে ঘরোয়া ক্রিকেট খেলেন। ১৯৯৯ সালের বিশ্বকাপের পূর্ব-মুহুর্তে জাতীয় দলের অধিনায়ক মনোনীত হন। শ্রীলঙ্কা দলের বিপক্ষে ৯৫ বলে ৮২ রান সংগ্রহ করে ম্যান অব দ্য ম্যাচের পুরস্কার পান। কিন্তু, ২০০৩ সালের ক্রিকেট বিশ্বকাপে স্টিভ টিকোলো’র কাছে অধিনায়কত্ব হস্তান্তর করতে বাধ্য হন। তার চমকপ্রদ ক্রীড়ানৈপুণ্যে কেনিয়া দল সেমি-ফাইনালে উন্নীত হয়। পরের বছর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে তার নিজস্ব সেরা ২০৭ রান সংগ্রহ করেন।
মার্চ, ২০০৪ সালে আন্তর্জাতিক ক্রিকেট কাউন্সিল কর্তৃপক্ষ ওদুম্বে’র বিরুদ্ধে সম্ভাব্য পাতানো খেলার জন্য তদন্ত শুরু করে। আগস্ট, ২০০৪ সালে জুয়াড়ীদের কাছ থেকে তাঁর অর্থগ্রহণের অভিযোগ প্রমাণিত হয়। এরফলে তাঁকে পাঁচ বছরের জন্য আন্তর্জাতিক ক্রিকেট খেলা থেকে নিষেধাজ্ঞা প্রদান করা হয়। কিন্তু ধারাভাষ্যকারদের মতে, এ নিষেধাজ্ঞার ফলে তাঁর খেলোয়াড়ী জীবনের পরিসমাপ্তি ঘটে। আগস্ট, ২০০৯ সালে নিষেধাজ্ঞার মেয়াদ শেষ হবার পর ৪০ বছর বয়সে ঘরোয়া ক্রিকেটে ফিরে আসেন।
ওদুম্বে এইডস আক্রান্তদের সহযোগিতায় জড়িত রয়েছেন। পাশাপাশি সাপ্তাহিক রেডিও স্পোর্টস প্রোগ্রামে অংশ নিচ্ছেন। এছাড়াও, টেলিভিশনের বাণিজ্যিক কর্মকাণ্ডে জড়িত তিনি। গান প্রকাশেরও পরিকল্পনা নিয়েছিলেন তিনি। ২০০৭ সালের কেনিয়ার সাধারণ নির্বাচনে ন্যাশনাল ডেমোক্র্যাটিক ডেভেলাপম্যান্ট ইউনিয়ন দলের পক্ষে প্রতিদ্বন্দ্বিতা করেন।
অম্বা (মহাভারত)

অম্বা (দেবনাগরী:अम्बा) হলেন কাশীরাজের প্রথমা কন্যা। অপর দুই কন্যা হলেন যথাক্রমে অম্বিকা ও অম্বালিকা। তিনি জন্মান্তরে রাজা দ্রুপদ এর কন্যা শিখণ্ডিনী রূপে জন্ম নেন যিনি পরবর্তীতে পুরুষত্ব প্রাপ্ত হয়ে শিখণ্ডী নামে পরিচিত হন।
সত্যবতীর সাথে শান্তনুর মিলনের ফলে চিত্রাঙ্গদ ও বিচিত্রবীর্য নামে দুটি পুত্রের জন্ম হয়। চিত্রাঙ্গদ যুবক ও অবিবাহিত অবস্থায় গন্ধর্বরাজ চিত্রাঙ্গদের হাতে নিহত হন। কারণ তাদের দুজনার নাম এক হওয়ায় গন্ধর্বরাজ তাকে যুদ্ধে আহ্বান করেন। এরপর বিচিত্রবীর্য যৌবরাজ্যে অভিষিক্ত হলে ভীষ্ম তার বৈমাত্রেয় ভ্রাতার জন্য স্বয়ম্বরসভা হতে কাশীরাজের তিন কন্যাকে হরণ করে আনেন।
বিবাহের পূর্বে জ্যেষ্ঠা কন্যা অম্বা ভীষ্মকে বলেন যে তিনি পূর্বেই শাল্বরাজকে মনে মনে পতিত্বে বরণ করেছেন সুতরাং তাকে শাল্বের কাছেই যেতে দেওয়া হোক। ভীষ্ম তার অনুরোধ শুনে তাকে শাল্বরাজের কাছে পাঠিয়ে দেন। কিন্তু অম্বাকে স্বয়ংবরে জেতা হয়েছিল বলে শাল্ব তাকে বরণ করলেন না। তখন অম্বা ভীষ্মের বাল্যগুরু পরশুরাম এর শরণ নিলেন। গুরু আদেশ দিলেও ভীষ্ম কিছুতেই অম্বাকে বিয়ে করতে সম্মত হলেন না। গুরুর কথা অমান্য করায় তাদের দুজনার মধ্যে ঘোর যুদ্ধ হল এবং দুজনেই অপরাজেয় রইলেন, স্বয়ং দেবাদিদেব মহাদেব এই যুদ্ধকে সমাপ্ত করেন এবং অম্বাকে বর দান করেন।।।
অম্বা এবার ভীষ্মবধে দৃঢ়সংকল্প হয়ে মহাদেব এর তপস্যা আরম্ভ করলেন। তার তপস্যায় প্রীত হয়ে মহাদেব বর দিলেন “তুমি জন্মান্তরে দ্রুপদ গৃহে ক্লীবরূপে জন্ম নিয়ে ভীষ্ম বধের কারণ হবে।” এই বর পেয়ে অম্বা চিতাগ্নিতে প্রাণ ত্যাগ করলেন। পরজন্মে অম্বা প্রথমে দ্রুপদ কন্যা শিখণ্ডিনী হয়ে জন্মান এবং স্থুণাকর্ণ নামে এক যক্ষের সাথে লিঙ্গ বিনিময় করে পুরুষ হন।
কুরুক্ষেত্রের যুদ্ধে ভীষ্মবধের জন্য অর্জুন কৃষ্ণ এর পরামর্শমত শিখণ্ডীকে নিজের রথের সামনে রেখে ভীষ্মের সম্মুখীন হন। ভীষ্মের প্রতিজ্ঞা ছিল যদি কোনো দিন রণক্ষেত্রে দেবী অম্বা তথা শিখণ্ডীর সম্মুখে আসেন তাহলে তিনি অস্ত্র ত্যাগ করবেন। এজন্য শিখণ্ডীকে দেখে তিনি অস্ত্র ত্যাগ করেন এবং অর্জুনের শরে শরশয্যায় মৃতকল্প হয়ে পড়ে থাকেন।
১৯৯৮ এশিয়ান গেমসে কাবাডি

১৯৯৮ এশিয়ান গেমসে কাবাডি প্রতিযোগিতায় পাঁচটি দল অংশগ্রহণ করে। থাইল্যান্ডের ব্যাংকক শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
ডিসেম্বর ১৩
ডিসেম্বর ১৪
ডিসেম্বর ১৫
ডিসেম্বর ১৬
দ্বিতীয় আল-ওয়ালিদ

ওয়ালিদ ইবনে ইয়াজিদ বা দ্বিতীয় ওয়ালিদ (৭০৬ – ১৭ এপ্রিল ৭৪৪) () ছিলেন একজন উমাইয়া খলিফা। তিনি ৭৪৩ থেকে ৭৪৪ সাল পর্যন্ত শাসন করেন। তার চাচা হিশাম ইবনে আবদুল মালিকের উত্তরসুরি হিসেবে তিনি খলিফার পদে আসীন হন। তার সময়ে যায়েদ ইবনে আলীর পুত্র ইয়াহিয়া বিদ্রোহ ঘোষণা করলে ততকালীন গভর্নর ওমর ৭৪৩ খৃষটাবদে তাকে হত্যা করেন৷ এটিকে উমাইয়াদের পতনের অন্যতম কারণ হিসেবে ধরা হয়৷
প্রথম শূরপাল

প্রথম শূরপাল পাল সাম্রাজ্যের পঞ্চম সম্রাট ছিলেন। গরুড়স্তম্ভলিপিতে প্রথম শূরপালের উল্লেখ পাওয়া যায়।
ঐতিহাসিকেরা দেবপালের পরবর্তী পাল সম্রাট হিসেবে প্রথম শূরপাল বা প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন। 
পূর্বে রাখালদাস বন্দ্যোপাধ্যায়, অক্ষয়কুমার মৈত্রেয় প্রমুখ ঐতিহাসিকেরা মনে করতেন যে, প্রথম শূরপাল এবং প্রথম বিগ্রহপাল একই ব্যক্তি। কিন্তু ১৯৭০ খ্রিষ্টাব্দে মির্জাপুর জেলায় আবিষ্কৃত তাম্রশাসন থেকে জানা যায় যে, তারা দুজনে খুল্লতাত ভ্রাতা ছিলেন। তারা একই সময় দুইটি পৃথক স্থানে রাজত্ব করতেন না বিভিন্ন সময়ে রাজত্ব করতেন সেই নিয়ে ঐতিহাসিকদের মধ্যে দ্বিমত রয়েছে। তবে যেহেতু প্রথম শূরপালের কোন বংশধরের কথা জানা যায় না এবং পাল সাম্রাজ্যের পরবর্তী সম্রাটেরা সকলেই প্রথম বিগ্রহপালের উত্তরাধিকারী ছিলেন, সেহেতু মনে করা হয়, উত্তরাধিকারী না থাকায় শান্তিপূর্ণভাবেই হোক, বা বলপূর্বকই হোক, প্রথম শূরপালকে সরিয়ে প্রথম বিগ্রহপাল সিংহাসনে আরোহণ করেন।
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫০ থেকে ৮৫৮ খ্রিষ্টাব্দে প্রথম শূরপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।
লোপামুদ্রা মিত্র

লোপামুদ্রা মিত্র হলেন একজন ভারতীয় সঙ্গীত শিল্পী। তিনি মূলত একজন বিশিষ্ট রবীন্দ্র সঙ্গীত এবং আধুনিক বাংলা গানের শিল্পী ও গীতিকার। তিনি ২০০১ সালে কলকাতার সুরকার ও পরিচালক জয় সরকারকে বিয়ে করেন। তাঁর বিশিষ্ট কিছু অ্যালবাম হলো হরি হে দীনবন্ধু, মন ফকিরা। তাঁরা গাওয়া বিখ্যাত কয়েকটি গান হলো "আমার মতে তোর মতন কেউ নেই", "বাংলা আমার সর্ষে ইলিশ", "গুজরাত ২০০২"। করোনাকালে মানুষকে একাকীত্বের হাত থেকে রেহাই দিতে করেছেন অনলাইন অনুষ্ঠান সুর।
লোপামুদ্রা মিত্র ভারতের দক্ষিণ দিনাজপুরের গঙ্গারামপুরে জন্মগ্রহণ করেন এবং সেখানেই প্রতিপালিত হন। তিনি তাঁর বাবার কাছ থেকেই সর্বপ্রথম গানের শিক্ষা লাভ করেন৷ তারপর তাঁর মা এবং অন্যান্য অনেক বিশিষ্ট শিল্পির কাছ থেকে তিনি সঙ্গীত শিক্ষা গ্রহণ করেন৷
আধুনিক গান এবং রবীন্দ্রনাথের গান অ্যালবাম
টমাস ভের্মালেন

টমাস ভের্মালেন (জন্মঃ ১৪ নভেম্বর ১৯৮৫) একজন বেলজিয়ান ফুটবলার যিনি সেন্টার ব্যাক হিসেবে খেলেন।
ভের্মালেন জার্মিনাল একেরেনে তার ফুটবল ক্যারিয়ার শুরু করেন, যা পরে জার্মিনাল বিরস্কট নাম ধারণ করে। ২০০০ সালে তিনি আয়াক্স এর যুব প্রকল্পে যোগ দেন। ১৫ ফেব্রুয়ারি ২০০৪ আয়াক্স মূল দলে তার অভিষেক হয়। ২০০৮-০৯ মৌসুমে তিনি আয়াক্সের অধিনায়ক হন। ২০০৯ সালে তিনি আয়াক্স থেকে আর্সেনাল এ যোগ দেন। ২০১২ সালে তিনি আর্সেনাল এর অধিনায়ক হিসেবে মনোনীত হন। ২০১৪ সালের অগাস্ট মাসে তিনি বার্সেলোনায় যোগদান করেন। বার বার ইঞ্জুরির কারণে ভের্মালেন বার্সেলোনায় নিয়মিত খেলোয়াড় হয়ে উঠতে পারেন নি। তিনি ২০১৬-১৭ মৌসুম বার্সেলোনা থেকে ধারে "এ এস রোমা"য় কাটান। ২০১৯ সালের ১ জুলাই বার্সেলোনার সাথে তার চুক্তির মেয়াদ সমাপ্ত হয়।
মূলত একজন সেন্টার ব্যাক হলেও টমাস ভের্মালেন লেফট ব্যাক হিসেবেও খেলতে পারেন।
টমাস ভের্মালেন বেলজিয়াম অনূর্ধ্ব-১৮, অনূর্ধ্ব-১৯, অনূর্ধ্ব-২১ ও অনূর্ধ্ব-২৩ দলে খেলেছেন। ২০০৬ সালের মার্চে লুক্সেমবার্গ এর বিপক্ষে ২০ বছর বয়সে তার বেলজিয়াম জাতীয় দল এ তার অভিষেক হয়। তিনি বেলজিয়াম জাতীয় দলের হয়ে ২০১৪ ফিফা বিশ্বকাপ, ২০১৬ উয়েফা ইউরো এবং ২০১৮ ফিফা বিশ্বকাপ খেলেছেন।
প্রথম বিগ্রহপাল

প্রথম বিগ্রহপাল পাল সাম্রাজ্যের ষষ্ঠ সম্রাট ছিলেন। ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, তিনি পাল সম্রাট ধর্মপালের কনিষ্ঠ ভ্রাতা বাকপালের পৌত্র ও জয়পালের পুত্র ছিলেন এবং পরবর্তী পাল সম্রাট নারায়ণপালের পিতা ছিলেন।
ঐতিহাসিকেরা দেবপালের পরবর্তী পাল সম্রাট হিসেবে প্রথম শূরপাল বা প্রথম বিগ্রহপালের উল্লেখ করতেন। কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন। 
পূর্বে রাখালদাস বন্দ্যোপাধ্যায়, অক্ষয়কুমার মৈত্রেয় প্রভৃতি ঐতিহাসিকেরা মনে করতেন যে, প্রথম শূরপাল এবং প্রথম বিগ্রহপাল একই ব্যক্তি। কিন্তু ১৯৭০ খ্রিষ্টাব্দে মির্জাপুর জেলায় আবিষ্কৃত তাম্রশাসন থেকে জানা যায় যে, তারা দুজনে খুল্লতাত ভ্রাতা ছিলেন। তারা একই সময় দুইটি পৃথক স্থানে রাজত্ব করতেন না বিভিন্ন সময়ে রাজত্ব করতেন সেই নিয়ে ঐতিহাসিকদের মধ্যে দ্বিমত রয়েছে। তবে যেহেতু প্রথম শূরপালের কোন বংশধরের কথা জানা যায় না এবং পাল সাম্রাজ্যের পরবর্তী সম্রাটেরা সকলেই প্রথম বিগ্রহপালের উত্তরাধিকারী ছিলেন, সেহেতু মনে করা হয়, উত্তরাধিকারী না থাকায় শান্তিপূর্ণভাবেই হোক, বা বলপূর্বকই হোক, প্রথম শূরপালকে সরিয়ে প্রথম বিগ্রহপাল সিংহাসনে আরোহণ করেন।
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫৮ থেকে ৮৬০ খ্রিষ্টাব্দে প্রথম বিগ্রহপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।
ভাগলপুরের আবিষ্কৃত নারায়ণপালের তাম্রশাসন থেকে জানা যায় যে, প্রথম বিগ্রহপাল পাল সম্রাট ধর্মপালের কনিষ্ঠ ভ্রাতা বাকপালের পৌত্র ও জয়পালের পুত্র ছিলেন। তিনি হৈহেয় রাজবংশের লজ্জাদেবীকে বিবাহ করেন এবং তাদের নারায়ণপাল নামে এক পুত্রসন্তানের জন্ম হয়, যিনি পরবর্তী পাল সম্রাট হিসেবে সিংহাসনে আরোহণ করেন।
বেদবতী

বেদবতী (দেবনাগরী:वेदवती) হলেন বৃহস্পতিপুত্র কুশধ্বজের কন্যা। ইনি জন্মান্তরে মিথিলার রাজা জনক এর গৃহে সীতা রূপে জন্ম লাভ করেন যিনি রামায়ণ মহাকাব্যের নায়িকা।
ব্রহ্মর্ষি কুশধ্বজ লক্ষ্মীকে নিজের কন্যা হিসেবে পাওয়ার জন্য কঠোর তপস্যা শুরু করেন । তাঁর তপস্যায় তুষ্ট হয়ে লক্ষ্মী তাঁর কন্যা রূপে জন্ম নিতে সম্মত হন । একদিন কুশধ্বজ বেদ পাঠ করছিলেন এমন সময় লক্ষ্মী বাঙ্ময়ী মূর্তিতে জন্ম গ্রহণ করেন । ইনি অযোনিসম্ভবা ছিলেন । কুশধ্বজ ও তাঁর স্ত্রী মালাবতী তাঁকে নিজের কন্যা রূপে স্বীকার করেন । বেদ পাঠ কালে জন্ম লাভ করায় এঁর নাম হয় বেদবতী ।
বেদবতী জন্ম লাভ করেই মাতা পিতার অনুমতি নিয়ে পুষ্করতীর্থে তপস্যা করতে যান । সেখানে এক মন্বন্তর তপস্যার পর দৈববাণী হয় " তুমি জন্মান্তরে বিষ্ণুকে পতি রূপে পাবে। " বেদবতীর রূপে মুগ্ধ হয়ে অনেক দেবতা, গন্ধর্ব, যক্ষ , রাক্ষস তাঁকে বিবাহ করতে চেয়েছিলেন কিন্তু মহর্ষির ইচ্ছা ছিল বিষ্ণুই তাঁর জামাতা হন । এজন্য দৈত্যরাজ শুম্ভাসূর ক্রুদ্ধ হয়ে কুশধ্বজকে বধ করেন এবং তার স্ত্রী মালাবতী স্বামীর সাথে চিতারোহণ করেন। মাতৃপিতৃহীন বেদবতী হিমালয়ের বনে কঠোর তপস্যা শুরু করেন।
একদিন রাবণ বিচরণ করতে করতে দেখলেন এক দেবীর ন্যায় রূপসী কন্যা তপস্যা করছেন । রাবণ বেদবতীকে তাঁর পরিচয় জিজ্ঞাসা করলে তিনি সবিস্তারে তা ব্যক্ত করেন । তিনি রাবণকে অতিথি হিসেবে যথেষ্ট সম্মান প্রদর্শন করেন । কিন্তু রাবণ কামাতুর হয়ে তাঁকে বিবাহের প্রস্তাব দেন । কিন্তু বেদবতী তাতে সম্মত হলেন না । এতে রাবণ তাঁর বিমান থেকে নেমে বলপূর্বক তাঁকে হরণ করার জন্য তাঁর কেশ গ্রহণ করলেন । সহসা বেদবতীর হাত তরবারি হয়ে গেল । তিনি রাবণের হাতে ধরা চুল কেটে ফেললেন । এরপর চিতা জ্বালিয়ে বললেন " বর্বর রাক্ষস তোর দ্বারা স্পৃষ্ট হয়ে আমি আর জীবিত থাকতে চাই না । তোর সবংশে নিধনের জন্য আমি কোন ধার্মিকের গৃহে অযোনিজা কন্যা রূপে পুনরায় জন্ম নেব ।" এই বলে তিনি চিতার আগুনে দেহ ত্যাগ করলেন । সেই কন্যাই সীতা রূপে বিষ্ণু অবতার রাম এর স্ত্রী হয়ে রাবণের ধ্বংসের কারণ হয়েছিলেন ।
দ্বিতীয় মুহাম্মদ ইবনে হুসাইন

দ্বিতীয় মুহাম্মদ ইবনে হুসাইন (১৮ সেপ্টেম্বর ১৮১১ – ২০ সেপ্টেম্বর ১৮৫৯) (, ) ছিলেন হুসাইনি রাজবংশের ১১তম শাসক। তিনি ১৮৫৫ থেকে ১৮৫৯ সালে তার মৃত্যুর আগ পর্যন্ত তিউনিসিয়ার শাসক ছিলেন।
তিনি দ্বিতীয় হুসাইন ইবনে মাহমুদ ও তার দ্বিতীয় স্ত্রী লাল্লা ফাতিমা আল মুনাসতিরির পুত্র। ১৮৫৫ সালে তার এক ভাই ও সাবেক শাসক প্রথম আহমেদ বের উত্তরসুরি হন।
ফিলিপ মরিস ইন্টারন্যাশনাল

২০০৮ সালের মার্চ মাসের কর্পোরেট বিভাজনের আগে, ফিলিপ মরিস ইন্টারন্যাশনাল আল্ট্রিয়া গ্রুপের একটি অপারেটিং কোম্পানী ছিল. আল্ট্রিয়া গ্রুপ ফিলিপ মরিসের এই কর্পোরেট বিভাজনকে এইভাবে ব্যাখ্যা করেছিল যে, ফিলিপ মরিস ইন্টারন্যাশনাল আমেরিকার সম্ভাব্য মামলা ও সংবিধিবদ্ধ আইন এর সীমাবদ্ধতার মাঝে জড়িয়ে পড়তে পারে এবং বিভাজনের ফলে এগুলো থেকে বেরিয়ে এসে স্বাধীনভাবে আরো সমৃদ্ধি ও প্রগতি অর্জন করতে পারে। সেই সময়ে আল্ট্রিয়ার শেয়ারহোল্ডাররা পিএমআই এ শেয়ার দিয়েছিল, যা লন্ডন স্টক এক্সচেঞ্জে এবং অন্যান্য শেয়ার বাজারে অন্তর্ভুক্ত হয়েছিল।
এই কোম্পানীর প্রধান কার্যালয় নিউ ইয়র্কে, কিন্তু এটি আমেরিকায় পরিচালিত হয় না। ফিলিপ মরিসের সকল ব্র্যান্ডের সাথে সাথে এখনও ফিলিপ মরিসের মালিকানা আল্ট্রিয়া গ্রুপের কাছে রয়েছে।
এটার ব্র্যান্ড সমুহ হচ্ছে এল এন্ড এম, লংবিচ, ম্যারাথন, মার্লবোরো, জি সাম সু ২৩৪, এসটি দুপোঁ, ইউ মাইল্ড, ফিলিপ মরিস, রেড এন্ড হোয়াইট, বেসিক, বন্ড স্ট্রিট, চেস্টারফিল্ড, পার্লামেন্ট, লার্ক, মেরিট, মিনাক জিংগো, মরভেন গোল্ড, মুরাট্টি, মাল্টিফিল্টার, ভার্জিনিয়া স্লিমস, সাম্পূর্না, বেনসন অ্যান্ড হেজেস (ব্রিটিশ আমেরিকান টোব্যাকো, গাল্লাহার গ্রুপ এবং জাপান টোব্যাকো এর সাথে), এসকর্ট (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে), জন প্লেয়ার এন্ড সন্স (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে) এবং পিটার স্টায়ভেসেন্ট (ব্রিটিশ আমেরিকান টোব্যাকো এবং ইম্পেরিয়াল টোব্যাকো এর সাথে)
বাংলাদেশের সমুদ্র সৈকতের তালিকা

বাংলাদেশ বঙ্গোপসাগরের মুখোমুখি সমুদ্র সীমারেখায় অবস্থিত। এদেশের দক্ষিণাঞ্চলে বিশ্বের দীর্ঘতম সমুদ্র সৈকত কক্সবাজার সমুদ্র সৈকত অবস্থিত। এদেশের কুয়াকাটা সমুদ্র সৈকত থেকে সূর্যোদয় ও সূর্যাস্তের দৃশ্য উভয়ই উপভোগ করা যায়।
এটি বাংলাদেশে অবস্থিত সমুদ্র সৈকতের একটি তালিকা।
ভারত জাতীয় কাবাডি দল

ভারত জাতীয় কাবাডি দল আন্তর্জাতিক কাবাডি খেলায় ভারতের প্রতিনিধিত্বকারী দল।
ভারত জাতীয় কাবাডি দল প্রতিটি বিশ্বকাপ কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
ভারত জাতীয় কাবাডি দল প্রতিটি এশিয়ান গেমস কাবাডি প্রতিযোগিতায় অপরাজিত থেকেছে এবং স্বর্ণপদক লাভ করেছে।
শাহ মখদুম বিমানবন্দর

শাহ মখদুম বিমানবন্দর হল বাংলাদেশের রাজশাহীতে অবস্থিত একটি আভ্যন্তরীন বিমান বন্দর রাজশাহী হল রাজশাহী বিভাগ এর প্রধান শহর। ২০১৫ সালের এপ্রিল মাসে বিমান বাংলাদেশ ৪ বছর পর আবার চালু করে।
এই বিমানবন্দরটি সাগরপৃষ্ঠ থেকে উপরে অবস্থিত। ইহাতে মাত্র একটি রানওয়ের আছে যার পরিমাপ যার নির্দেশনা ১৭/৩৫।
বানৌজা মধুমতি

বাংলাদেশ নৌবাহিনী জাহাজ (সংক্ষেপেঃ বানৌজা) মধুমতি বাংলাদেশ নৌবাহিনীর একটি মধুমতি-শ্রেণীর টহল জাহাজ। দেশের জলসীমার সার্বভৌমত্ব রক্ষা এবং বাণিজ্যিক জাহাজের নিরাপত্তা বিধানে এই জাহাজটি গুরুত্বপূর্ণ ভূমিকা পালন করবে। যুদ্ধকালীন পরিস্থিতিতে বানৌজা মধুমতি শত্রু জাহাজ ধ্বংস করার সক্ষমতা রাখে। শান্তিকালীন সময়েও এর অবদান অনস্বীকার্য। অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করবে। এছাড়াও, সুনীল অর্থনীতি বাস্তবায়নে এই জাহাজের কার্যকর ভূমিকা বাংলাদেশের সমুদ্রসীমায় নিরাপত্তা ও অর্থনৈতিক সমৃদ্ধি নিশ্চিত করবে।
বাংলাদেশ নৌবাহিনীর গর্ব বানৌজা মধুমতি একটি গুরুত্বপূর্ণ সামরিক সম্পদ, যা দেশের সমুদ্রসীমা রক্ষা এবং নিরাপত্তা বিধানে নিরন্তর কাজ করে যাচ্ছে। এই জাহাজটির নির্মাণ ও কমিশন লাভ সংক্রান্ত বিস্তারিত তথ্য নিচে প্রদান করা হলো:
বানৌজা মধুমতি বর্তমানে বাংলাদেশ নৌবাহিনীর একটি অবিচ্ছেদ্য অংশ হিসেবে দেশের জলসীমা সুরক্ষায় গুরুত্বপূর্ণ অবদান রেখে চলেছে। এটি দেশের সার্বভৌমত্ব রক্ষা এবং আন্তর্জাতিক সামুদ্রিক আইন প্রয়োগে বাংলাদেশ নৌবাহিনীর অঙ্গীকারের প্রতীক।
বাংলাদেশ নৌবাহিনীর যুদ্ধজাহাজ বানৌজা মধুমতি গণপ্রজাতন্ত্রী বাংলাদেশের সমুদ্রসীমা সুরক্ষা, বাংলাদেশ নৌবাহিনীর সক্ষমতা বৃদ্ধি, সার্বভৌমত্ব বজায় রাখা এবং জাতীয় স্বার্থ রক্ষায় এক অসামান্য ভূমিকা পালন করেছে। এর কর্মজীবনের উল্লেখযোগ্য দিকগুলো নিম্নরূপ:
বঙ্গোপসাগরে মিয়ানমার নৌবাহিনীর অনুপ্রবেশ এবং বানৌজা মধুমতি কর্তৃক সফল প্রতিরোধ: 
জাতিসংঘ শান্তিরক্ষা মিশন: বানৌজা মধুমতির ইতিহাসের একটি উল্লেখযোগ্য অধ্যায় হলো জাতিসংঘের শান্তিরক্ষা মিশনে এর অংশগ্রহণ।
বাংলাদেশ নৌবাহিনী জাহাজ (বানৌজা) মধুমতি একটি গুরুত্বপূর্ণ সামরিক সম্পদ, যা দেশের সমুদ্রসীমা সুরক্ষা ও টহল কার্যক্রমে নিয়োজিত। এর প্রধান বৈশিষ্ট্যগুলো নিম্নরূপ:
বাংলাদেশ নৌবাহিনীর বানৌজা মধুমতি একটি বৃহৎ টহল জাহাজ, যা নদী, উপকূলবর্তী অঞ্চল এবং গভীর সমুদ্রে অভিযান পরিচালনায় বিশেষভাবে সক্ষম। দেশের জলসীমায় নিরাপত্তা নিশ্চিত করতে এবং বিভিন্ন সামুদ্রিক অপরাধ দমনে এই জাহাজটি গুরুত্বপূর্ণ ভূমিকা পালন করে।
শত্রু জাহাজ মোকাবেলা, চোরাচালান রোধ, এবং জলদস্যুতা দমনের মতো বহুমুখী কার্যক্রমে বানৌজা মধুমতি নিম্নলিখিত অত্যাধুনিক রণসজ্জায় সজ্জিত:
এই অস্ত্রশস্ত্রের সমন্বয়ে বানৌজা মধুমতি দেশের সামুদ্রিক নিরাপত্তা ও সার্বভৌমত্ব রক্ষায় সর্বদা প্রস্তুত।
২০১০ এশিয়ান গেমসে কাবাডি - পুরুষ

২০১০ এশিয়ান গেমসে পুরুষদের কাবাডি প্রতিযোগিতায় সাতটি দল অংশগ্রহণ করে। চীনের কুয়াংচৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
পাকড়াম পাকড়াই

পকড়ম পকড়াই ভারতের অ্যানিমেটেড টেলিভিশন ধারাবাহিক। পকড়ম পকড়াই ২০১৪ মে সম্প্রচার হচ্ছে নিক ইন্ডিয়া। কাহিনীটি হল ডগি ডন হল একটি লাল কুকুর এবং কর্ণেল হল তার বড় ভাই। দুই ভাই মিলে ৩টি ইঁদুরের বিরুদ্ধে যুদ্ধ করে। এই সিরিজটিতে ওগির অভিনয়ে ডগি ডন। ডগি ডনের বড় ভাই কর্ণেল জ্যাকের অভিনয়ে আছে। মোটু আছে ডি ডি এর অভিনয়। জয়ি আছে ছোট্টু র অভিনয়ে। মার্কি আছে লাম্বুর অভিনয়ে। বাল্লু আছে ববের অভিনয়ে। এই সিরিজটিতে বলিউডের বড় বড় অভিনেতারা কণ্ঠ দিয়েছেন।
এটা ২০১৪ সাল ডনের সাফারি নামক পর্বের জন্য ২০১৪ সালের বিএফ অ্যাওয়ার্ড লাভ করে এবং যেটি আয়োজন করে এফআইসিসিউ।
তৃতীয় হিশাম (কর্ডোবা)

তৃতীয় হিশাম () ছিলেন আল আন্দালুসের শেষ উমাইয়া শাসক (১০২৬-১০৩১)। তিনি কর্ডোবার খলিফা উপাধিধারী শেষ ব্যক্তি।
তৃতীয় হিশাম ছিলেন চতুর্থ আবদুর রহমানের ভাই। সীমান্ত অঞ্চলের গভর্নর ও কর্ডোবার জনগণের মধ্যে আলোচনার পর খলিফা মনোনীত হন। ১০২৯ সালের আগ পর্যন্ত তিনি কর্ডোবায় প্রবেশ করতে পারেননি। এসময় হামুনি বার্বার সেনারা শহর অধিকার করে রেখেছিল।
ক্লাউদিও ব্রাভো

ক্লাউদিও আন্দ্রেস ব্রাভো মুনোজ (জন্মঃ ১৩ এপ্রিল ১৯৮৩), যিনি ক্লাউদিও ব্রাভো নামে পরিচিত, ইংলিশ প্রিমিয়ার লিগ এর দল ম্যানচেস্টার সিটি ও চিলি দলের হয়ে গোলরক্ষক হিসেবে খেলেন। তিনি "কোলো কোলো"র হয়ে তার পেশাদার ক্যারিয়ার শুরু করেন। ২০০৬ সালে তিনি লা লিগার দল "রিয়াল সোসিয়েদাদ" এ যোগ দেন। ১৪ ফেব্রুয়ারি ২০১০, তিনি "জিমনাস্টিক দি তারাগোনা"র বিপক্ষে ফ্রি-কিক থেকে তার প্রথম গোল করেন। ২০১৪ সালে তিনি দ্বিতীয় চিলিয়ান ফুটবলার হিসেবে বার্সেলোনায় যোগ দেন। ২০১৬ সালে তিনি ১ কোটি ৭০ লক্ষ ইউরোর বিনিময়ে ম্যানচেস্টার সিটি তে যোগ দেন।
ক্লাউদিও ব্রাভো চিলি অনূর্ধ্ব-১৭, অনূর্ধ্ব-২০ ও অনূর্ধ্ব-২৩ দলের হয়ে খেলেছেন। ১১ জুলাই ২০০৪ প্যারাগুয়ের বিপক্ষে কোপা আমেরিকার ম্যাচে তার চিলি জাতীয় দল এ অভিষেক হয়। তিনি চিলির হয়ে চারটি কোপা আমেরিকা ও দুটি বিশ্বকাপ খেলেছেন। বরতমানে তিনি চিলি দলের অধিনায়ক ও সবচেয়ে বেশি ম্যাচ খেলা খেলোয়াড়। তিনি ২০১৫ ও ২০১৬ সালে চিলি দলের কোপা আমেরিকা জয়ে নেতৃত্ব দেন।
সুমাইয়া বিনতে খাব্বাত

সুমাইয়া বিনতে খাব্বাত বা সুমাইয়া বিনতে খায়াত হলেন ইসলামের ইতিহাসে হিজরত পূর্ব সময়ের প্রথম শহীদ এবং প্রথম মহিলা শহীদও বটে। ইসলাম গ্রহণ করার কারণে তিনি আবু জাহেলের হাতে শহীদ হন। তিনি ইয়াসির ইবনে আমিরের স্ত্রী এবং আম্মার ইবনে ইয়াসিরের মাতা ছিলেন, যারা প্রাথমিক ইসলাম গ্রহণকারীদের মধ্যে অন্যতম ছিলেন। তার নির্যাতন ও নিহত হওয়ার ঘটনা[ইবনে ইসহাক অথবা ইবনে হিশাম রচিত সীরাতের বইয়ে বিস্তারিতভাবে উল্লেখ রয়েছে।
সুমাইয়া বিনতে খাব্বাতের বংশ পরিচয় তেমন পাওয়া যায়নি। ইবনে সাদ বলেন, তাঁর পিতার নাম খাব্বাত ; কিন্তু বালাজুরী বলেন, তাঁর পিতার নাম খাইয়াত। শুরুর দিকে তিনি মক্কার আবু হুজাইফা বিন আল-মুগীরা আল মাখযুমীর দাসী ছিলেন। তিনি ছিলেন একজন হাবশী বা আবিসিনীয় ( বর্তমান ইথিওপিয়া ) কৃষ্ণাঙ্গ দাসী।
ওয়াকিদীসহ একদল বংশবিদ্যা বিশারদ বলেন, তাঁর স্বামী ইয়াসির ইবনে আমির ইয়ামেনের মাজহাজ গোত্রের"আনসী শাখার" সন্তান ছিলেন। ইয়াসির ইবনে আমির তার দুভাই হারিস ইবনে আমির ও মালিক বিন আমিরকে সঙ্গে নিয়ে তাদের নিখোঁজ চতুর্থ ভাইয়ের সন্ধানে এলে ইয়াসির মক্কায় থেকে যান এবং আবু জেহেলের চাচা আবু হুযায়ফা ইবনে আল মুগীরা আল মাখযুমীর সাথে মৈত্রী চুক্তিতে আবদ্ধ হন।
আবু হুজাইফা তার দাসী সুমাইয়া বিনতে খাব্বাতকে ইয়াসিরের সাথে বিয়ে দেন এবং এই ঘরেই আম্মার ইবনে ইয়াসিরের জন্ম হয়।
সুমাইয়া বিনতে খাব্বাত যখন বার্ধক্যের কারণে দুর্বল হয়ে পড়েন তখন মক্কায় ইসলামের দাওয়াতের সূচনা হয়। তিনি প্রথমভাগেই স্বামী ইয়াসির ও ছেলে আম্মার ইবনে ইয়াসিরসহ গোপনে ইসলাম গ্রহণ করেন এবং কিছুদিন পরেই প্রকাশ্যে ইসলাম গ্রহণের ঘোষণা দেন। ফলে তার পরিবার কুরাইশদের অত্যাচারের রোষানলে পড়ে যায়।
মক্কায় হযরত সুমাইয়ার পরিবারের উপর কুরাইশদের অত্যাচারের বিরুদ্ধে সাহায্য করার মত কেউই ছিলো না (যেহেতু তাঁরা বহিরাগত ও দাস ছিলেন)। তাই তারা বহু নির্মম অত্যাচারের শিকার হন। মক্কার আবু জাহেল ও তার সঙ্গী কুরাইশরা সকাল থেকে শুরু করে সন্ধ্যা পর্যন্ত অত্যাচার করত। তবে মুহাম্মাদ সা. তার চাচা আবু তালিব ও আবু বকরের দ্বারা তাদের নিরাপত্তার চেষ্টা করেন। আম্মারের পরিবার ও তার মা সুমাইয়া বিনতে খাব্বাতের উপর অত্যাচারের নমুনা:
ইবনে আব্বাস বর্ণনা করেছেন, এই অত্যাচারের সময়ই সুমাইয়া, সুমাইয়ার স্বামী ইয়াসির ইবনে আমির ও ছেলে আবদুল্লাহ ইবনে ইয়াসির মৃত্যুবরণ করেন।
প্রতিদিনের মত সারাদিন অত্যাচার সহ্য করে সুমাইয়া বাড়ি ফিরেন। সন্ধ্যায় আবু জেহেল অশালীন ভাষায় গালিগালাজ করার এক পর্যায়ে তার দিকে বর্শা ছুড়ে মারে এবং এটি তাঁর যৌনাঙ্গে আঘাত করলে মৃত্যুবরণ করেন। তিনিই ইসলামের প্রথম শহীদ হন। তার এই শাহাদতের ঘটনাটি ঘটে ৬১৫ খ্রিস্টাব্দে।
পটাসিয়াম সালফাইট

পটাশিয়াম সালফাইট হল অজৈব যৌগ যার সূত্র KSO। এটি পটাশিয়াম ক্যাটায়ন এবং সালফাইট অ্যানায়নের একটি লবণ। এটি একটি সাদা কঠিন পদার্থ যা পানিতে অত্যন্ত দ্রবণীয়।
পটাশিয়াম সালফাইট ব্যাপকভাবে খাদ্য ও পানীয় সংরক্ষণের জন্য ব্যবহৃত হয়।
পটাশিয়াম সালফাইট ১৯০°C তাপমাত্রায় পটাশিয়াম মেটাবিসালফাইটের তাপ বিয়োজন দ্বারা উৎপাদিত হয়: